цел да се осигури плавен преход от системата с разрешения на национално равнище към списъка с контролни и надзорни органи, компетентни да извършват проверки и да издават сертификати в трети държави за целите на равностойността, настоящият регламент следва да се прилага от 1 юли 2012 г.
 (7)
 Следователно Регламент (ЕО) No 1235/2008 следва да бъде съответно изменен.
 (8)
 Мерките, предвидени в настоящия регламент, са в съответствие със становището на регулаторния Комитет по биологично производство,
 ПРИЕ НАСТОЯЩИЯ РЕГЛАМЕНТ:
 Член 1
 Регламент (ЕО) No 1235/2008 се изменя, както следва:
 1)
 В член 12 параграф 2 се заменя със следното:
 „2. В съответствие с процедурата, посочена в член 37, параграф 2 от Регламент (ЕО) No 834/2007, даден контролен или надзорен орган, или дадено позоваване на конкретна продуктова категория или конкретна трета държава във връзка с този контролен или надзорен орган могат да бъдат оттеглени от списъка, посочен в член 10 от настоящия регламент, в следните случаи:
 а)
 ако годишният му доклад, посочен в параграф 1, буква б), не бъде получен от Комисията до 31 март;
 б)
 ако не уведоми своевременно Комисията за промени в техническата си документация;
 в)
 ако не даде информация на Комисията при разследване на нередност;
 г)
 ако не вземе подходящи корективни мерки в отговор на открити нередности и нарушения;
 д)
 ако не даде съгласие за извършване на изисквана от Комисията проверка на място или ако резултатите от проверката на място са незадоволителни поради системно неизпълнение на мерките за контрол;
 е)
 във всеки друг случай, при който съществува риск потребителят да бъде подведен относно истинската същност на сертифицираните от контролния или надзорния орган продукти.
 Ако след искане на Комисията даден контролен или надзорен орган не предприеме подходящи и своевременни мерки в срока, определен от Комисията в зависимост от сериозността на проблема, който по принцип не може да бъде по-кратък от 30 дни, Комисията го оттегля незабавно от списъка в съответствие с процедурата, посочена в член 37, параграф 2 от Регламент (ЕО) No 834/2007. Решението за оттегляне се публикува в Официален вестник на Европейския съюз. Комисията осигурява обществен достъп до променения списък възможно най-скоро и с всички подходящи технически средства, включително публикуване в интернет.“
 2)
 Член 15 се заменя със следното:
 „Член 15
 Продукти, неотговарящи на изискванията
 1. Без да се засягат мерките или действията, предприети съгласно член 30 от Регламент (ЕО) No 834/2007 и/или Регламент (ЕО) No 889/2008, към допускане за свободно обращение в Съюза на продукти, неотговарящи на изискванията на Регламент (ЕО) No 834/2007, се пристъпва, при условие че от етикета, рекламите и придружаващите документи бъде премахнато указанието за биологичен начин на производство.
 2. Без да се засягат мерките или действията, предприемани съгласно член 30 от Регламент (ЕО) No 834/2007, в случай на подозрение за нарушения и нередности при съответствието на продуктите, внесени по член 33, параграф 3 от Регламент (ЕО) No 834/2007, с изискванията, изложени в посочения регламент, вносителят взема всички необходими мерки в съответствие с член 91, параграф 1 от Регламент (ЕО) No 889/2008.
 Вносителят и контролният или надзорният орган, издал сертификата за инспекция, посочен в член 13